
TEATRUL DIN TIMISOARA 
ÎN FATA PUBLICULUI SĂU 


iabilitatea celor trei teatre din Timisoara: romin, maghiar, ger- 


man, ca şi eficiența faptelor lor de artă, e condiţionată — ca, de 

altminteri, a tuturor teatrelor noastre — de legătura cu publicul. 

La Timişoara, în acest oraş frumos, cu o veche tradiţie culturală, cu o dez- 
voltată industrie socialistă, cu întreprinderi de renume — „Guban“, „Tehnometal“, 
„Filt“, „Kandia“ —, cu numeroase facultăţi si şcoli, nu a existat, în urmă cu cîţiva 
ani — de ce n-am spune-o deschis? — o prea fericită colaborare între teatru şi 


public, un transfer creator de idei si de satisfacţii artistice. 

Stagiuni la rînd, teatrele timisorene au fost nevoite să desfășoare, treptat, 
pe multiple planuri, o muncă de atragere si de cucerire a publicului. Astăzi, la 
capătul unui drum nu lipsit de obstacole, asistăm la un fenomen pe care creatorii 
timişoreni îl recomandă cu mindrie: „Sălile sînt pline pînă la refuz la toate repre- 
zentatiile, fie premiere, fie reluări ; biletele se vind nu numai cu zile, dar chiar 
şi cu săptămîni înainte; avem zeci şi sute de abonamente.“ 

Această evoluţie a teatrului din Timisoara nu intră în sfera intimplátorului. 
Ea se bazează pe un anume program de creaţie, pe o transpunere, în obiective 
concrete, a concepției noastre generale asupra rostului teatrului. Ne-am gindit de 
aceea să notăm cîteva din aspectele acestui program, în lumina succeselor pe care 
le-a generat şi a perspectivelor pe care le deschide. 


Obiectivul nr. 1: repertoriu de calitate, de înaltă ținută 


PR acestui principiu, Teatrul de Stat din Timisoara a ieşit în intim- 
pinarea spectatorilor cu citeva lucrári din cele mai de seamá ale dramaturgiei 
clasice si moderne. Introducind ín repertoriul ultimelor stagiuni Visul unei nopti 
de vară, Femeia îndărătnică, Hamlet, de Shakespeare, Fedra de Racine, Sfinta 
Ioana de Shaw, Plosnita de Maiakovski, Aristocratii de Pogodin, Poveste din 
Irkutsk de Arbuzov, Vulpea gi strugurii de Figueiredo, Moartea unui comis- 

voiajor de Arthur Miller, colectivul teatrului şi-a exprimat preocuparea lui se- 
rioasă de a face operă de cultură în sensul cel mai bun şi cel mai larg. Această 
tendință s-a manifestat creator şi în stagiunea în curs, prin apelul inspirat pe 
care l-a făcut la capodopera lui Cehov: Trei surori. Dacă viitoarele stagiuni vor 
materializa proiectele îndrăzneţe ale regizorilor şi ale colectivului, de a lărgi 
accesul spectatorilor spre literatura dramatică universală prin valorificarea Ores- 
tiei de Eschil, a lui Faust de Goethe, a unui „Don Quijote“, e firesc ca acest 
aspect al orientării teatrului în materie de repertoriu să fie apreciat ca foarte 
pozitiv. 

Cum era şi de aşteptat, în programul ideologic al Teatrului de Stat din 
Timișoara figurează, ca factor de importanţă esenţială în realizarea sudurii crea- 
toare cu publicul, promovarea dramaturgiei autohtone. De la Năpasta lui Cara- 
giale si Tache, Ianke şi Cadir a lui Victor Ion Popa, la Mielul turbat, Passaca- 
glia, Celebrul 702, Marele fluviu îşi adună apele, Nedeea inimilor, Fiicele, re- 
prezentate în trecutele stagiuni, si pînă la premierele actuale, Corabia cu un singur 
pasager, Cazul studentului Lotreanu, Cáruta cu paiate, repertoriul original apare 
gîndit într-o varietate tematică si de gen, apropiat de preferinţele unui public cu 
preocupări foarte diverse. 

Teatrul se poate mîndri, pe bună dreptate, cu atenţia şi cu simpatia sporită 
pe care spectatorii săi le acordă pieselor originale. Mai mult de jumătate din 
numărul spectatorilor de pînă acum ai stagiunii actuale (41.070 din 73.673) au vi- 
zionat spectacolele cu piese romîneşti contemporane. Acest lucru obligă. Obligä, 
în primul rînd, factorii răspunzători din teatru să se gîndească dacă n-ar fi util 
pentru publicul orășenesc — în care predomină numeric muncitorii şi tineretul 
universitar —, ca si pentru colectivistii din împrejurimi, să li se prezinte cu deo- 
sebire piese dintre cele mai reprezentative ale dramaturgiei noastre noi, dintre 
acelea care oglindesc problemele stringente ale construcţiei socialiste si sînt în 
măsură să slujească nemijlocit la educarea socialistă a acestui public. 

Lista repertoriului din actuala stagiune, în afară de Cdruta cu paiafe, nu 
include nici o piesă de acest fel. Lipsa de continuitate în repertoriu a unor mari 
spectacole cu piese romînești afectează in mod serios valoarea globală a reperto- 
riului unui teatru de factura celui timișorean. Ambitia teatrului de a promova 
lucrări cît mai noi e lăudabilă. Dar ea trebuie să se conjuge şi cu criteriul unei 
mai atente selectionäri. Premierele actualei stagiuni, Cazul studentului Lotreanu 
şi Corabia cu un singur pasager, nu au făcut dovada unui spirit de selectionare 
prea exigent. Existenţa în repertoriul teatrului din Timişoara a unor lucrări ori- 
ginale intrate de-acum în zestrea permanentă a teatrelor noastre, cum ar fi cele 
scrise de Horia Lovinescu, Lucia Demetrius, Dorel Dorian, Paul Everac, V. Em. 
Galan, Gheorghe Vlad, Radu Cosasu etc., ar contribui, fără îndoială, la profi- 
larea mai viguroasă a activităţii teatrului pe linia programatică pe care tine s-o 
urmeze. Pe lingă aceasta, asemenea piese (în materialul lor dramatic) ar stimula 
valorile artistice ale echipei de interpreţi şi ar oferi regizorilor şi scenografilor 
prilejul de a crea spectacole inedite şi interesante. 

Nobila dorinţă a teatrului de a promova autori locali e desigur vrednică de 
remarcat şi dea fi lăudată. Nu ne putem totuşi opri sá nu subliniem că munca cu 
înzestratul scriitor Radu Theodoru la piesa Cazul studentului Lotreanu nu a dat 
roadele cuvenite. Secretariatul literar şi consiliul artistic s-au arătat prea con- 
cesive fata de virtuțile creatoare ale autorului, ca şi faţă de calitatea lucrării. 
Schematismul conflictului şi al eroilor, neajunsurile construcţiei dramatice, accep- 
tarea unei formule în care artificialul se însoțește cu învechitul au îndepărtat 
piesa de realitate, de adevăr. Teatrul şi-a propus să continue colaborarea cu 
dramaturgii locali. Să sperăm că o va face în spiritul unei sporite combativitati 
ideologice şi exigente artistice. 


Spectacolul de idei — factor ideologic activ în animarea și educarea 
publicului 


A cesta ar fi obiectivul concret, urmărit de unul din sectoarele cele mai înaintate 
de creaţie ale Teatrului de Stat din Timişoara — regia. 

Puse în scenă de regizori diferiţi, spectacolele cele mai izbutite pe care 
le-am văzut în actuala stagiune, încă în plină desfăşurare, manifestă vădit ten- 

dinta comuna de a cointeresa spectatorii, de a actiona puternic asupra lor prin 
modalitáti teatrale si prin forme scenice cit mai expresive, mai incárcate de idei. 
Sustinuta pe aceasta linie de Dan Nasta si Ion Maximilian, regia urmeazá la Ti- 
mişoara un drum artistic ascendent, un proces de reală maturizare. Atras de piese 
de mare amploare, Dan Nasta ni se înfăţişează, cu montările lui, stápinit de un 
adine si judicios spirit analitic si de viziuni contemporane, innoitoare. Realizárilor 
sale scenice le sint proprii cáutarea unor metafore indráznete, inclinarea spre 
spectaculos, spre linii, volume, lumini, sonoritáti grave si ráscolitoare, gindite insá 
totdeauna in functie de ideea de bazá a textului dramatic, sustinute puternic de 
semnificafiile lui sociale gi nu de amánunte intimplátoare ori de dorinta extra- 
vagantei. 

Succesul de care se bucurá spectacolul Hamlet, realizat de Dan Nasta in 
urmá cu douá stagiuni — dar care isi pástreazá si astázi, la aproape a 50-a re- 
prezentatie, prospefimea si valorile initiale —, legitimeazá aceastá gindire regi- 
zorala. Asa cum s-a mai scris in revista noastrá, Hamlet este un spectacol clasic, 
de cultură şi ţinută intelectuală, realizat pe perspective si trimiteri noi spre ac- 
tualitate. Într-o imagine stilizată, de o mare conciziune si eleganță, de o monu- 
mentalitate sobra, spectacolul promoveazá agitatoric ideea de actiune, de luptá 
pentru libertate si adevăr. Regizorul — în același timp si interpret — i-a con- 
ferit lui Hamlet chipul unui erou „nerobit patimilor“, care se angajează lucid — 
după tragice dezbateri cu propria-i conștiință — să lupte împotriva lumii feudale 
a veacului său decăzut. Inteligența şi fantezia regizorului s-au vădit si în moda- 
litatea în care a evocat climatul rece, sumbru, apăsător al evului mediu, în care 
si împotriva căruia se ridică Hamlet. Figurile si mástile alegorice — simbolizind 
tirania, falsele virtuţi, viciile scolastice, obscurantismul clerical, dogmatismul — 
pun în circulație o convenţie artistică eficientă, care deschide spectatorului zborul 
avintat al fanteziei. Această fantezie stimulează receptarea spectacolului pe coor- 
donatele vieţii reale. 

In pofida observaţiilor care s-au făcut în legătură cu unul sau cu altul din 
componentele spectacolului : plasarea — care a stirnit dezacordul unora — a ace- 
lui perete alb ce izolează monoloagele (procesul lăuntric al eroului) de acţiunea 
propriu-zisă, de lumea ei; insufitienta caracterizare a unor personaje ; prezentarea 
într-o manieră prea naivă a fantomei —, am vrea să subliniem că Hamlet al lui 
Dan Nasta rămîne în ansamblul său un spectacol de artă, care slujește cu inte- 
legere si respect ideile unui text mare. 

Si în montarea piesei lui Mircea Ştefănescu, Cáruta cu paiate, Dan Nasta 
s-a arátat preocupat de a face ca aceastá valoroasá evocare a luptei pentru ase- 
zarea temeliilor teatrului rominesc sá apará intr-o imagine cit mai vie, cit mai 
expresivă. Spectacolul dezvăluie convingător contrastul dintre înălțimea morală, 
noblețea spirituală, integritatea eroilor legaţi de popor — Matei Millo, Catrina, 
Ioniţă — şi ridicola vanitate a burghezo-mosierimii, parvenitismul ei grosolan, 
turpitudinea ei morală. 

Izbutite, în ceea ce privește optica contemporană a regiei şi a interpre- 
tilor, sînt o seamă de momente de parodie sau de autentică emoție si poezie. 
Subliniem calitățile generale ale spectacolului (la care nu putem omite contribuția 
utilă a pictorului-decorator Virgil Miloia), nu însă fără a observa totuşi, si noi 
ca şi alti cronicari, că spectacolul pune un accent prea slab pe înfruntările social- 
ideologice pentru a fi şi un argument agitatoric, cum se doreşte a fi. 

Spectacolul Corabia cu un singur pasager, in regia lui Ion Maximilian, se 
înscrie si el în rîndul realizărilor care au căutat calea cea mai bună, cea mai 
directă, spre inima spectatorilor. Evitind soluţiile facile — alunecarea in melodra- 
matism sau comic ieftin — pe care piesa la poate prilejui; încercînd să stringă 
acțiunea, să estompeze caracterul artificial al unor scene, regizorul a reuşit să 
dea spectacolului echilibrul unei desfăşurări dramatice sobre şi unitare. Lucrat 
cu economie de mijloace, fără amănunte de prisos, spectacolul Corabia cu un 
singur pasager — fără să poată suplini întrutotul carentele de substanţă ale tex- 
tului (lipsa de motivare psihologică şi de adincire a procesului transformator al 
eroului) reuşeşte să transmită cu acuratețe şi convingere un mesaj actual. Si in 
acest spectacol se cuvine remarcată colaborarea prețioasă a scenografiei : expresivă, 
modernă, funcţională, ea aparţine tot tinărului pictor Virgil Miloia. 

Pe acest plan al spectacolului — pasionat nou şi programatic orientat spre 
cerințele artistice contemporane — ne-a surprins montarea într-o manieră desuetă, 
puternic naturalistă, a Năpastei lui Caragiale. Regizat de Emil Reus, spectacolul 

Dan Nasta (Hamlet) și 
Gilda Marinescu (Ofe- 
lia) in „Hamlet“ de 
Shakespeare 


a făcut cu violență loc unor deprindef! teatrale de mult depășite. Întregul in- 
teres al directorului de scenă pare sá Se fi concentrat asupra efectelor cu dina- 
dinsul „tari“. Accentele naturaliste din jocul actoricesc, excesul de izbucniri bru- 
tale, gesticulatia necontrolată au acoperit _intelesurile textului : acţiunea Ancăi 
crescind în luciditate pentru aflarea adevărului, protestul împotriva unei orin- 
duiri care îngăduie nápástuirea oam jlor simpli. Realizat de Ovidiu Sturza, de- 
corul greoi, încărcat cu unele amănunte Vulgarizatoare, a contribuit şi el la am- 
plificarea impresiei de spectacol prăfui“ 

Strădania teatrului de a lărgi sectorul regizoral, de a promova regizori din 
rîndul tinerilor actori e lăudabilă. Ea rămîne însă nefructificatá atit timp cit 
munca acestor tineri directori de scenă NU € ajutată să se ridice la nivelul de cali- 
tate si de exigentá pe care teatrul, judecind dupa succesele sale, îl pretinde. 
Decalajul atît de mare între ceea ce este bun si ceea ce este rău ridică problema 
necesității unei mai strînse si productive colaborări între toți regizorii teatrului. 
E un aspect care va trebui luat în considerare cu multă atenție, deoarece si ex- 
perientele anterioare — spectacolele passacaglia si Cazul studentului Lotreanu, 
puse în scenă de acelaşi regizor — n-AU fost scutite de serioase slăbiciuni. 

Principalul element al legăturii între teatru si public: actorul 


Sosaia izbutite pe care le-am vázut la Timisoara au arătat că, în valo- 
rificarea concepțiilor lor, regizorii s-au, bizuit în primul rind pe actori, pe capa- 
citatea lor de a înfățișa o galerie vastă: diversá si complexá, de personaje, de la 


awn A 


cele de actualitate pînă la cele shakespeareene. Ansamblul teatrului, înzestrat cw 
numeroase talente, de diferite vîrste şi grade de experienţă, s-a arătat în ge- 
neral convins de necesitatea unei disciplinate şi severe subordonări față de țelul 
artistic comun : omogenitatea, ambianța scenică unitară. Calea pe care evoluează 
arta actoricească la Timisoara este aceea — comună artei actorilor înaintați din 
teatrele noastre — a simplităţii. Se disting o precizare a poziţiei actorului față 
de personaj, o mare disponibilitate compozitionala, o paletă bogat expresivă, 
grijă pentru o interpretare variată, pentru economie şi motivare a gestului, a 
mimicii. Caracterul de sinteză al acestor note nu ne permite să judecăm creaţiile 
fiecăruia în parte din cei care au acoperit distribuții atît de variate. Ne vom 
îngădui doar cîteva exemple caracteristice. Valoroase ne-au apărut astfel creatiile 
lui G. Leahu: Groparul din Hamlet — autentic şi plin de savoare populară; 
Matei Millo — convingător şi sincer pe latura lirică, deşi nu îndeajuns de com- 
bativ, de infácárat, de pátimas în ciocnirile cu reprezentanții oficialităților vremii, 
cu boierimea. Impunătoare prin eleganța gestului si a prestantei scenice sînt rea- 
lizările lui Dan Nasta: Hamlet, Pascaly, însinguratul doctor Jora din Corabia cu 
un singur pasager. Ştefan Iordănescu a parcurs, cu măiestrie şi cu forță comică, 
distanța de la senilul postelnic Manolache din Cdruta cu paiate, pînă la blindul 
si avintatul savant Racovitá din piesa lui Dan Tárchilá. Vasile Cretoiu a izbutit 
să facă simtitá prezența odiosului Polonius din Hamlet și a ramolitului boier 
Bărboi din piesa lui Mircea Ştefănescu. Radu Avram a realizat cu pondere si 
sigurantá pe doctorul Apostol din Corabia cu un singur pasager; de asemenea, 
cu dezinvolturá si vervă comică, pe parvenitul Nunutá din Cáruta cu paiate. 
Amuzante si pitoresti au fost compozitiile comice, caricaturale, realizate de Elena 
Simionescu (postelniceasa Pulcheria), Garofița Bejan (duduca Marghiolita), Ion: 
Olaru (Mitică), Gh. Pătru (Sandu Politaiu), Coca Ionescu (Chiriţa) din spectacolul 
Cáruta cu paiate. 

Alături de acesti actori cu o experienţă scenică mai bogată, au evoluat in 
roluri de mai mare sau mai mică întindere, demonstrind talent si destoinicie- 
profesionalá, si tinerii actori din cadrul teatrului romínesc de la Timisoara. Jocul 
lor spontan, viguros, a cucerit si el simpatia publicului. O remarcabilá realizare- 
actoriceascá poate fi socotitá creatia lui Emmerich Schaffer in Horatiu, imbinare 
de prestanta si noblete, de loialitate si bárbátie. Sensibil, inteligent si sobru s-a 
arátat Laurentiu Azimioará ín Osric si ín Anton Jora. Gilda Marinescu a carac- 
terizat cu gingăşie si candoare, dar si cu forță dramatică, pe Ofelia; cu exube- 
rantá si umor — pe subreta din piesa lui Mircea Stefánescu. Spontaná si fireascá 
a fost Anca Neculce in rolul Catrinei. Temperament comic multilateral a dovedit 
Agata Nicolau în eleva din piesa lui Tárchilá si in Zita din Cärufa cu paiate. 
Interesante au fost si compozitiile lui Emil Reus in bátrinul Miner (Corabia cw 
un singur pasager) si in Suflerul (Cáruta cu paiate). Ioniţă, interpretat de Ale- 
xandru Dragan, este un exemplu de autenticitate si prospetime, de savoare popu- 
lard. Într-un rol nu pe măsura posibilităților ei, Geta Anghelutá a fost simplă 
si fireascá in spectacolul Corabia cu un singur pasager. Talent si aptitudini pen- 
tru compozitie au demonstrat si tinerii Dinu Ternovici, Geta Iancu, Radu Coriolan. 

Tineretul a primenit, prin stil si conceptie, atmosfera oarecum rutinizata 
ce domnea in acest teatru in urmá cu citiva ani. I s-ar cere sá incerce nu numai 
in cadrul studioului, dar si in verificarea cu publicul, interpretarea marilor roluri 
pe care le viseaza. 

Scoala interpretárii clasice, pe care o face tineretul in cadrul studioului — 
laborator de creatie condus de tinárul actor Laurentiu Azimioará —, prin stu- 
dierea unor fragmente din Antigona, Burghezul gentilom, Andromaca, Rata sál- 
baticá, Pescdrusul, se dovedeste extrem de interesantá si de utilá. Ea s-ar cuveni 
insá completatá si cu alte mijloace practice pentru verificarea multilateralá a 
tinerelor talente. 

Ne gindim eventual la duble distributii in cadrul aceluiasi spectacol, in care- 
actorii sá poatá demonstra in fata publicului disponibilitatea lor pentru diverse 
genuri. 

Creşterea calitativă a artei actoricesti, asa cum am încercat s-o relevám, nu 
trebuie să îngăduie însă trecerea cu vederea a unor aspecte negative. Chiar şi cele- 
mai bune spectacole — de pildă, Cáruta cu paiate sau Hamlet — sînt susceptibile 
de o omogenizare mai deplină, de o mai atentă şi mai exigentă reluare a muncii 
cu actorii. Unele personaje apar prea puţin aprofundate — Regele, Regina, Laertes, 
curtenii, Rosenkrantz, Guildenstern, ofiţerii Marcellus, Bernardo. Se mai face ici,. 

Scena din „Cärufa cu paiage* de Mircea Ştefănescu 


colo, apel la clisee, la mijloace facile de a sugera zbuciumul, durerea, framin- 
tarea. Manierismul pindeste pe unii actori de talent. Ne gindim in primul rind 
la Gilda Marinescu, care a inceput sá se repete, sá foloseascá gesturi stereotipe. 
Ne gindim si la Gh. Pátru, prea mult preocupat de efectele pe care ar putea sá 
le realizeze cu vocea lui frumoasă şi gravă. 

În Corabia cu un singur pasager, apar, alături de personaje expresive, altele 
extrem de simpliste, realizate cu mijloace exterioare : Şoferul, Pictorul, Pacientul. 
Sint citeva exemple care trebuie să solicite regizorilor gindul şi efortul de a 
adinci, deopotrivă cu actorii, posibilitățile interpretative, existente în teatru, pen- 
tru a se obține, în toate rolurile, adevăr psihologic, caracterizări precise, nuanțe, 
o ambiantá scenică ferită de disonante, de asperitáti. 


Variate forme de colaborare cu publicul 


Data de Stat din Timisoara a obtinut succese in realizarea unei strinse legáturi 
cu publicul. Prin ce mijloace ? Pe lingá numeroasele turnee si deplasári in regiune, 
teatrul organizeazá ,recitaluri-fulger“ in intreprinderi, cu fragmente din cele mai 
reprezentative piese din repertoriu, cu programe agitatorice alcátuite din versuri, 
povestiri, cintece. Regizorii si actorii fruntasi ai teatrului tin conferinte de popu- 
larizare a teatrului si a problemelor lui: „Spectatorul, component al artei spec- 
tacolului“, „Drumul dezvoltării dramaturgiei actuale“, „Probleme ale teatrului 
rominese contemporan“, „Contemporaneitate, modern şi modă în teatru“, „Actorul, 
arta şi etica lui socialistă“ sint cîteva titluri edificatoare. În sfera muncii de cul- 
turalizare a maselor intră şi alcătuirea unor documentate şi interesante pro- 
grame de sală, care dau pe larg lămuriri despre piesa jucată si autorul ei, despre 
epoca în care are loc acţiunea piesei, despre concepţia regizorală a spectacolului. 

La Teatrul de Stat din Timisoara, tendinta de a-si cuceri o personalitate 
pe date artistice proprii e limpede. Toate realizarile valoroase in cadrul progra- 
mului său artistic: buna orientare a repertoriului, pe care-l dorim împlinit cu 
mai multe piese originale de un înalt conţinut; dezvoltarea capacităților regi- 
zorale si actoricești ; colaborarea strinsá cu spectatorii, toate indică perspectivele 
lui de ináltare artistică. Cunoscindu-si calitățile si slăbiciunile, teatrul ştie, de- 
sigur, ce trebuie să ia cu sine si ce să lase deoparte pe drumul spre desävirsirea 
tinutei artistice către care tinde. O singură sugestie: să nu uite că publicul timi- 
şorean, pe care l-a cucerit si l-a crescut, devine pe zi ce trece tot mai exigent. 


+ + + 


Intruchiparea scenică a primei lucrări dramatice a autorului timișorean 
Plesz Páll Artur, pe care am văzut-o pe scena Teatrului maghiar, intregeste 
imaginea efortului comun tuturor teatrelor de aici, de a situa spectacolul pe o 
treaptă superioară de calitate, pe acel plan de exigente pe care s-au închegat 
cele mai bune reprezentații teatrale urmărite de timişoreni în ultimele stagiuni. 

Autorul a încercat să se apropie de teatru pledind pentru o cauză nobilă a 
actualităţii : lupta pentru pace. Din păcate, „cazul“ profesorului american Hen- 
ders, victimă a inumanitatii justiţiei burgheze, a propagandei anticomuniste din 
S.U.A., nu a reușit să se ridice, din punct de vedere artistic, la nivelul unei 
dezbateri de idei şi al unei ciocniri de sentimente, dramatice, convingătoare. În 
construirea subiectului, autorul n-a ocolit locurile comune; lucrarea are un ca- 
racter ilustrativ, tezist, cu situații si eroi livresti. Valoarea piesei nu depăşeşte 
nivelul unui reportaj mai mult sau mai putin documentat. E cazul să subliniem 
din nou că teatrelor le revine datoria de a orienta dramaturgii începători spre 
realități și teme care le sînt apropiate, pentru a le putea fructifica talentul şi 
pasiunea creatoare. 

În spectacolul regizat de Krausz Imre, se reintilnese modalități de punere 
în scenă și joc caracteristice acestui teatru. Capacitatea ansamblului de a da 
valoare ideilor şi sensului unui text, priceperea actorilor de a crea atmosferă 
si tensiune în scenă, demonstrate în spectacolul Micii burghezi, evidenţiat la 
concursul tinerilor actori, s-au făcut şi de data aceasta remarcate. Regizorul a 
reușit să evite linia melodramatică a textului, să imprime spectacolului o tona- 
litate gravă, o mare discreţie în prezentarea sentimentelor, scotind însă în relief, 
sobru si emotionant, sentimentul de solidaritate al oamenilor simpli pentru cauza 
dreaptă a eroului, în contrast cu substanţa subumană a grupului de personaje 
stapinite de practica compromisurilor, a lasitatii şi minciunii. 

Actorii au jucat sincer, firesc, relevind psihologia personajelor prin amă- 
nunte semnificative, veridice. În centrul spectacolului se află creaţia actorului 
Perényi János, convingătoare, fără patetism declamator în sublinierea främintärii 
personajului, a drumului său de la simpla atitudine cetáteneascá la protestul con- 
ştient din final, cînd, în numele adevărului, alege închisoarea în locul unui avan- 
tajos compromis. 

Cunoscută din creația pe care a realizat-o în Tatiana din Micii burghezi, 
tînăra Péter Agnes a dat viață cu multă sensibilitate şi strălucire unui personaj 
episodic. Tot într-un rol episodic, s-a remarcat, pentru capacitatea sa compozi- 
tionalá si pentru forța sa comico-dramatică, tinărul actor Makra Lajos. La reali- 
zarea ambianţei scenice au contribuit — salvind, prin jocul lor inteligent si nuan- 
tat, sensuri ale textului — actorii Adleff Ingeborg (Suzanne), Bertalan Magda 
(Marian), Köfalvi Istvan (Vincent), Izsó Johanna (Lilian) ş.a. 

Decorul realizat de Elena Buzdugan a adus — prin plastica elegantá, prin 
liniile simple, prin elementele de mobilier de bun-gust si rafinament — o contri- 
butie importantá la realizarea atmosferei adecvate actiunii dramatice. 

Incumetindu-se sá monteze Egmont de Goethe, colectivul Teatrului german 
s-a supus, la rindu-i, in fata spectatorilor sái, unui sever examen de calitate. 

Spectacolul aruncá o luminá favorabilá asupra orientárii repertoriului tea- 
trului si marcheazá simtitor progresul inregistrat de colectivul sáu de actori pe 
tárimul máiestriei profesionale. 

Direcţia de scenă a înţeles sá infatiseze fără vreun steril fast exterior 
clasica operá goetheaná, apropiind-o prin simplitate de spectatorul de azi. Ima- 
ginea scenicá laconic stilizatá (scenograf Gustav Binder) a lásat actorilor intreaga 
posibilitate a exprimării ideilor textului ; jocul interiorizat al acestora, însoţit de o 
eleganță a gestului si a mișcării, a transmis emofionant aspiraţiile spre libertate si 
lupta poporului împotriva asupririi şi tiraniei. Punînd accentul pe conturarea 
trăsăturilor omeneşti ale personajelor, pe frazarea naturală, străină emfazei la 
care ar putea duce textul (si pe care am intilnit-o deseori în alte spectacole mai 
vechi, prezentate de acest teatru), cadrul scenic a fost populat cu o varietate de 
tipuri, care au dezvăluit, pe rînd, cu o încordare vibrantă, idealurile şi sentimen- 
tele ce le animă. Cu deosebire s-a făcut remarcată marea forţă interioară cu care 
tînărul actor Otto Grassl l-a interpretat pe Wilhelm de Orania. Emmerich Schaffer 
a redat, la rîndu-i, cu dramatismul, cu prestanta si cu sinceritatea ce-i sînt ca- 
racteristice, chipul credinciosului prieten al lui Klărchen, sensibilul si sfiosul în- 
drăgostit Brackenburg. In rolul Klărchen, a atras atenţia talentul unei tinere 
actriţe, Angela Falk. Zveltá şi fragilă, sensibilă, actriţa nu s-a mulţumit să ilu- 
streze personajul prin prezența ei atrăgătoare, ci a căutat să evidentieze psiho- 
logia eroinei, să reliefeze căldura înaltului ei sentiment de dragoste, dovedind, în 
scena în care cere poporului s-o urmeze pentru a-l elibera pe Egmont, mult cu- 
raj şi înflăcărare. A impresionat discretia cu care interpreta a realizat momen- 
tul otrăvirii şi al trecerii ei în moarte. 

În spectacol s-au mai evidenţiat compoziţia şi virtuozitatea interpretării lui 
Hans Baumert în popularul Wansen. Din rîndul slujitorilor tiraniei si inchizitiei 
s-au desprins tipurile ipocrite, înveninate de ură, ale lui Silva şi Gomez, inter- 
pretate cu economie de mijloace, dar cu o bogăţie de nuanţe expresive, de Hans 
Mokka si Heinrich Mildner. S-au mai impus si alte interpretări, caracterizate 
prin laconism şi forță sugestivă: Elisabeth Kölbl (Mama), Michael Haupt (Fer- 
dinand), Ottmar Strasser (Jetter), Rudolf Schati (Ducele de Alba) etc. Spectacolul 
ar fi căpătat o strălucire mai mare dacă rolul central al lui Egmont ar fi fost 
realizat cu mai multă personalitate. Deşi actorul Peter Schuch a pus şi sinceritate 
şi o mai mare siguranță şi convingere în interpretare decît în alte roluri ale sale, 
totuşi el n-a reuşit să-l prezinte pe Egmont în toată complexitatea caracterului 
său, generos, spontan, „din ai cărui ochi te privesc voiosia, viata liberă, bună- 
voinţa“. Personajul creat de Peter Schuch este prea rigid, închistat. 

Mai mult decît în toate spectacolele văzute în acest teatru, ne-au impre- 
sionat, de astă dată, spiritul de colectiv al actorilor, omogenitatea forţelor lor 
artistice. E factorul care explică succesul realizării. 

Spectacolele teatrelor timisorene sint edificatoare pentru eforturile depuse 
în îndeplinirea îndatoririlor ce le revin acestor trei instituţii de cultură în edu- 
catia estetică a publicului, în formarea gustului spectatorilor pentru teatrul nou. 
Schimbul creator de opinii, de experienţă între cele trei teatre dramatice, lupta 
comună împotriva inertiei şi rutinei pot constitui unul din mijloacele care să 
asigure dezvoltarea continuă a activităţii teatrale din acest oraş. În aceste trei 
instituţii există forţe capabile să dea teatrului timişorean strălucire şi o eficiență 
din ce în ce mai mare. Rodnicia colaborării permanente între aceste forţe nu poate 
decît să crească. 

